ปรับหมากกลยุทธ์ ภาคบ่าย – บล.เอเซีย พลัส
บริษัทหลักทรัพย์ เอเซีย พลัส สรุปทิศทางและแนวโน้มตลาดบ่ายนี้
7 เม.ย. 2558

ยิ่งใกล้ ยิ่งเจ็บ SET กำลังขึ้นทดสอบ 1,555 จุด มองว่าดัชนีเหลือ Upside น้อย ต้องระวังแรงขายทำกำไรจาก Trigger Fund และ พอร์ตโบรกเกอร์ ยังเน้นให้ลงทุนในตัวเลือกที่ปลอดภัย ที่มีผลประกอบการแข็งแกร่ง Story เด่นรออยู่ ราคา Laggards PE ต่ำและมี Upside เกิน 30% STPI, BJCHI 
 
มุมมองและการวิเคราะห์ :
– ตลาดหุ้นเอเซียช่วงเช้าส่วนใหญ่ยังคงยืนในแดนบวก โดยมีตลาดหุ้นจีนและตลาดหุ้นญี่ปุ่นที่ปรับตัวมากที่สุดในภูมิภาคที่ 1.70% และ 1.25% ตามลำดับ ขณะที่ตลาดหุ้นไทยยังคงบวกตามตลาดหุ้นต่างประเทศ ล่าสุด SET Index ปิดที่ 1,545.50 จุด (เพิ่มขึ้น 17.02 จุด) โดยหุ้นในกลุ่มพลังงานที่ปรับเพิ่มขึ้นสูงสุด 2.4% (มีผลต่อดัชนีปรับเพิ่มขึ้น 5.9 จุด) ซึ่งมีปัจจัยหนุนจาราคาน้ำมันดิบตลาดโลกที่ฟื้นตัววานนี้
– ช่วงบ่ายมอง SET น่าจะมี Upside จำกัดแค่ 1,555 จุด เนื่องจากตลาดจะเริ่มมีความเสี่ยงจากโอกาสในการขายทำกำไรของสถาบันในประเทศ หลังจากมีการไล่ซื้อมาตั้งแต่สัปดาห์ที่แล้วกว่า 7.9 พันล้านบาท จนทำให้ SET Index ขึ้นกว่า 2.8% ก่อนจะมาบวกต่อเนื่องในวันนี้อีก 1.11%  โดยแรงซื้อของสถาบันในประเทศส่วนใหญ่น่าจะเป็น Trigger Fund ที่เสนอขายกันในช่วง มี.ค.58  เชื่อว่าจะเริ่มมีบางกองที่สามารถทำผลตอบแทนได้ตามเป้าหมายแล้ว และจะเริ่มขายทำกำไรออกในสัปดาห์นี้ นอกจากนั้นยังต้องระวังการขายของ พอร์ตโบรกเกอร์ ที่ไล่ซื้อมากว่า 3.5 พันล้านบาทในช่วง 3 วันที่ผ่านมา พวกนี้พร้อมที่จะขายทำกำไรระยะสั้นตลอดเวลา
– สภาวะของตลาดที่ยังคงมี Current PER 18 เท่า ซึ่งสูงเกินกว่าปกติที่ผ่านมาค่อนข้างมาก ขณะที่ปัจจัยพื้นฐานโดยรอบยังเต็มไปด้วยความเสี่ยง ไม่ว่าจะเป็นแนวโน้มการปรับลด GDP Growth หรือ การการรายงานผลประกอบการงวด 1Q58 ที่อาจส่งผลต่อเนื่องต่อการปรับ EPS Growth ลง เหล่านี้ล้วนเป็น “หนามยอกอก” ที่ทำให้ดัชนีขึ้นลำบาก การเข้าไล่ซื้อของสถาบันในประเทศหรือแม้แต่พอร์ตโบรกเกอร์ในช่วงสัปดาห์ที่ผ่านมา จึงไม่น่าจะเป็นการระยะยาว แต่น่าจะเป็นเพียงแค่ซื้อเพื่อหวังทำกำไรระยะสั้นๆเท่านั้น
– ในวันที่ 8 เม.ย.58 นี้ให้ติดตามรายงานการประชุม FOMC (Fed Minutes) คาดว่าตลาดหุ้นทั่วโลกจะตอบรับในเชิงบวก  โดยดูได้จากสัญญาณการเคลื่อนไหวของตลาดตราสารหนี้ US 10 Year Bond Yield  มีการปรับลดลงมาอย่างต่อเนื่องกว่า 17 basis point นับตั้งแต่การประชุม FOMC เมื่อ 17 มี.ค.58 ที่ผ่านมา จนล่าสุดลงมาอยู่ที่ 1.89%
– ภาพเทคนิค SET ช่วงบ่ายมีโอกาสยิงขึ้นทดสอบ 1,555 จุดสูง แต่คาดว่าจะไม่ไปไกลเกินแนวต้านนี้มากนัก และมีโอกาสที่จะลดช่วงบวกลงมาในช่วงท้ายตลาด โดยน่าจะลดต่ำกว่า 1,550 จุด และ 1,545 จุด
 
กลยุทธ์การลงทุน Investment Tactic: ยังเน้นให้ลงทุนในตัวเลือกที่ปลอดภัย ที่มีผลประกอบการแข็งแกร่ง Story เด่นรออยู่ ราคา Laggards PE ต่ำและมี Upside เกิน 30% STPI, BJCHI
– หุ้น PE ต่ำ และมี Story เด่น STPI, BJCHI
– หุ้นที่ได้ประโยชน์จากดอกเบี้ยขาลง ASK, SPALI
– Portfolio Update : ASK, SPALI, STPI, BJCHI